Rusiya məhkəməsi AzadlıqRadiosunu cərimələyib
Hökm hökumətin "xarici agent"lərlə bağlı qanununa əsaslanır
Rusiya məhkəməsi AzadlıqRadiosunu rus redaksiyasını hökumətin "xarici agent"lərlə bağlı qanununa əsaslanaraq, cərimələyib. Bununla bağlı iyulun 5-də Moskva məhkəməsi AzadlıqRadiosunun 100 min rubl (1600 dollar) cərimə kəsib. Müdafiə tərəfinin iclası təxirə salınması ilə bağlı vəsatəti təmin edilməyib. AzadlıqRadiosu bildirir ki, bu hüquqi imkanlara narahatlıq yaradır. Məhkəmənin qərarı isə Azadlıq Radiosunun və onun Rusiyada çalışan əməkdaşlarına qarşı təhdid kimi dəyərləndirilir. Azad Avropa və Azadlıq Radiosunun prezidenti Tomas Kend məhkəmə qərarını radionun və onun əməkdaşlarının Rusiyadakı işinə əngəl kimi qiymətləndirib. Azad Avropa və Azadlıq Radiosunu ABŞ Konqresi maliyyələşdirir. İyulun 4-də -nin yaydığı bəyanatda bildirilirdi ki, Rusiyanın bir sıra jurnalistlər və bloqqerlərə “xarici agent” damğası vurması, azad informasiya axınının qarşısının alınması yönündə hakimiyyətin yeritdiyi “müntəzəm siyasətdə” sonuncu addımdır. Bəyanatda qeyd edilir ki, Rusiya Dövlət Dumasının informasiya və rabitə məsələləri üzrə komitəsi elə həmin gün qanunvericiliyə, hakimiyyətin sıravi şəxsləri “xarici agent” elan etməsinə imkan yaradan düzəlişi təsdiqləyib. Söhbət Ədliyyə nazirliyinin “xarici agent” hesab etdiyi kütləvi informasiya vasitələrində (KİV) çalışan şəxslərdən gedir. Qanun layihəsinə görə,həmin şəxslər hər il yoxlamadan keçməli və iki illik fəaliyyətləri barədə hesabat verməlidirlər. Qanun layihəsinin qüvvəyə minməsi üçün onu Parlamentin hər iki palatası və prezident Vladimir Putin də təsdiqləməlidir. Rusiyanın Ədliyyə nazirliyi ötən ilin dekabrında “Amerikanın səsi”, “Azad Avropa və Azadlıq Radiosu” və bir neçə informasiya agentliklərini xarici agent adlandırıb. Rusiyanın Ukraynaya təcavüzü və 2016-cı ildə ABŞ-dakı prezident seçkilərinə mümkün müdaxiləsindən sonra Vaşinqtonla Moskva arasında münasibətlər kəskin gərilib.